

**Crna Gora**

**Vlada Crne Gore**

**MINISTARSTVO UNUTRAŠNJIH POSLOVA**

**Odjeljenje za unutrašnju kontrolu policije**

I Z V J E Š T A J

Odjeljenja za unutrašnju kontrolu policije

o izvršenim unutrašnjim kontrolama policije

za mjesec O K T O B A R 2024

● ● ◊ ● ●

**■ Kontrole – provjere**

Službenici Odjeljenja za unutrašnju kontrolu policije su tokom oktobra 2024.godine, izvršili osam kontrola – provjera zakonitosti postupanja policijskih službenika na osnovu operativnih i drugih saznanja o mogućim nezakonitostima i nepravilnostima u radu i postupanju policijskih službenika.

► U jednom slučaju kontrole, na osnovu činjenica i dokaza utvrđenih u postupku unutrašnje kontrole Izvještaj sa spisima sačinjenim u postupku unutrašnje kontrole dostavljen je direktoru Uprave policije na dalje preduzimanje mjera iz nadležnosti u cilju pokretanja disciplinskog postupka jer je utvrđeno da postoji osnovana sumnja da su tri policijska službenika RCB “Zapad” OB Nikšić počinili težu povredu službene dužnosti iz člana 95 stav 1 tačka 1 Zakona o državnim službenicima i namještenicima (neizvršavanje ili nesavjesno ili neblagovremeno ili nemarno vršenje službenih obaveza), kao i člana 173 stav 1 tačka 24 Zakona o unutrašnjim poslovima (nesačinjavanje ili neblagovremeno, nepotpuno ili neuredno sačinjavanje službenog dokumenta o preduzimanju službene radnje ili primjeni policijskog ovlašćenja), dok su dva policijska službenika, pored ove, počinili još i teže povrede službene dužnosti iz člana 95 stav 1 tačka 1 Zakona o državnim službenicima i namještenicima (neizvršavanje ili nesavjesno ili neblagovremeno ili nemarno vršenje službenih obaveza). Takođe Izvještaj sa spisima sačinjenim u postupku unutrašnje kontrole dostavljen je i nadležnom državnom tužilaštvu radi ocjene da li u radnjama građanke M.U. i drugih policijskih službenika postoje elementi krivičnog djela za koje se gonjenje preduzima po službenoj dužnosti.

.

● ● ◊ ● ●

**■Pritužbe – žalbe građana (završeni postupci)**

Službenici Odjeljenja za unutrašnju kontrolu policije su tokom oktobra 2024.godine, izvršili kontrole zakonitosti postupanja policijskih službenika na osnovu 11 pritužbi na postupanje policijskih službenika.

Pritužbe su se sadržinski odnosile na način vršenja policijskih poslova i primjene policijskih ovlašćenja.

► U jednom slučaju Izvještaj sa spisima sačinjenim u postupku kontrole dostavljen je direktoru Uprave policije u cilju preduzimanja zakonskih mjera i pokretanja postupka za utvrđivanje disciplinske odgovornosti policijskog službenika OB Cetinje, zbog osnovane sumnje da su se u radnjama i postupanju ovog policijskog službenika stekla obilježja teže povrede službene dužnosti iz člana 173 stav 1 tačka 3 Zakona o unutrašnjim poslovima (preduzimanje ili nepreduzimanje radnje kojom se onemogućava ili otežava ovbavljanje policijskih poslova).

Takođe, Izvještaj sa predmetnim spisima dostavljen je i nadležnom državnom tužilaštvu u Cetinju, na dalji postupak, ocjenu i odlučivanje da li u radnjama i postupanju policijskog službenika, ima elemenata krivičnog djela nesavjestan rad u službi ili nekog drugog krivičnog djela za koje se gonjenje preduzima po službenoj dužnosti.

►U dva slučaja, zbog činjenice da su u toku sprovođenja postupaka unutrašnje kontrole podnositelji pritužbi odustali od pritužbi, a da izvršenim provjerama nijesu utvrđeni drugi dokazi koji bi ukazivali na nezakonito ili neprofesionalno postupanje policijskih službenika u predmetnim slučajevima, prestao je osnov za dalje postupanje unutrašnje kontrole u ovim slučajevima.

► U preostalih osam slučajeva nijesu utvrđene činjenice i dokazi koji bi ukazivali na postojanje elemenata disciplinske ili druge odgovornosti u preduzimanju službenih radnji od strane policijskih službenika u predmetnim slučajevima.